stanford-oval/wikipedia huggingface dataset:
Kesäinen leikki
Rooleissa

| 0 | 1 | 2 |
| --- | --- | --- |
|  Maj-Britt Nilsson  | … |   Marie, tanssijatar   |
|  Birger Malmsten  | … |   opiskelija   |
Lennert Van Eetvelt

| Lennert Van Eetvelt |
| --- | --- |
 Lennert Van Eetvelt Tour Alsace -kilpailussa 2021.
Henkilötiedot
Syntynyt: 17. heinäkuuta 2001 (ikä 23)
Kansalaisuus:   Belgia
Pyöräilijä
Pituus:  176 cm
Joukkue:  Lotto
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2018 2019 2020–2022:  Wim Ruelens Olympia Tienen Brain² Olympia Tienen  Lotto-Soudal U23
Ammattilaisjoukkue(et)
2023–:  Lotto Dstny / Lotto
Suurimmat voitot
 UAE Tour 2024 Tour of Guangxi 2024 
 Tiedot päivitetty: 4. helmikuuta 2025 
    
Lennert Van Eetvelt (s. 17. heinäkuuta 2001 Binkom) on belgialainen maantiepyöräilijä. Hän on edustanut Lotto-tallia koko ammattilaisuransa ajan, vuodesta 2023 lähtien. Hän voitti UCI World Touriin kuuluneet UAE Tourin ja Tour of Guangxin vuonna 2024.
Saavutuksia

Lähteet: Pro Cycling Stats, First Cycling
Jacques Hadamard

Jacques Salomon Hadamard (8. joulukuuta 1865 – 17. lokakuuta 1963) oli ranskalainen matemaatikko. Hän todisti alkulukulauseen vuonna 1896.
Hadamard opiskeli École Normale Supérieuressa ja ryhtyi poliittisesti aktiiviseksi Dreyfusin tapauksen yhteydessä; kapteeni Alfred Dreyfus oli hänen velipuolensa. Hänen opiskelijoitaan olivat muiden muassa Maurice Fréchet, Paul Lévy, Szolem Mandelbrojt ja André Weil.
Hadamardin mukaan on myös nimetty Hadamardin matriisi. Hänelle myönnettiin Grand Prix des Sciences Mathématiques vuonna 1892 ja Prix Poncelet vuonna 1898. Hän kuoli Pariisissa 97-vuotiaana.
Jonathas

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonathas Cristian de Jesus
Syntymäaika: 6. maaliskuuta 1989 (ikä 35)
Syntymäpaikka: Ribeirão das Neves, Brasilia
Pelipaikka: hyökkääjä
Pituus: 190 senttimetriä
Seura
Seura: Real Sociedad
Pelinumero: 22
Seurat
| Vuodet | Seura | O | (M) |
| 2006–2008 | Cruzeiro | 8 | (0) |
| 2007 | → Betim (laina) | 5 | (0) |
| 2008 | → Villa Nova (laina) | 0 | (0) |
| 2009–2010 | AZ | 15 | (4) |
| 2011–2012 | Brescia | 39 | (16) |
| 2012–2013 | Pescara | 12 | (1) |
| 2013 | → Torino (laina) | 11 | (2) |
| 2013–2014 | Latina | 37 | (15) |
| 2014–2015 | Pescara | 0 | (0) |
| 2014–2015 | → Elche (laina) | 34 | (14) |
| 2015– | Real Sociedad | 20 | (7) |
 Seurajoukkueuran tilastot kattavat vain kansalliset sarjat, päivitetty 22. helmikuuta 2016.
Jonathas Cristian de Jesus, yleensä vain Jonathas (s. 6. maaliskuuta 1989 Ribeirão das Neves, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkääjä.
Aiheesta muualla

Jonathasin tilastot Soccerway-sivustolla (Arkistoitu – Internet Archive) (englanniksi)
Pauli

| Pauli |
| --- | --- |
Nimipäivä:   
– suomenkielinen:  25. tammikuuta
– ruotsinkielinen:  –
– ortodoksinen:  29. kesäkuuta, 30. elokuuta, 6. marraskuuta, 15. joulukuuta
Muunnelmia:  Paul, Paulus, Paavali, Paavo
Vastineita eri kielissä:  Pablo, Paolo
Nimen alkuperä:  Paavali, Paulus
Infobox OKNimi-testi OK: 
Pauli on suomalainen miehen etunimi. Nimen alkuperä on latinan sana paulus eli nöyrä tai pieni. Samaa alkuperää ovat myös nimet Paavo ja Paavali. Pauli on muutamissa maissa käytössä myös sukunimenä.
Digi- ja väestötietoviraston mukaan Pauli on huhtikuuhun 2024 mennessä ollut Suomessa etunimenä 26 388 miehellä.
Paulin, Paavon ja Paavalin nimipäivä on 25. tammikuuta.
Tunnettuja Pauleja > Pauli sukunimenä

Anneli Pauli (s. 1955), Lappeenrannan teknillisen yliopiston rehtori, Tiedekeskus Heurekan ent. toiminnanjohtaja
Arthur Pauli (s. 1989), itävaltalainen mäkihyppääjä
Gustaf Mauritz Pauli (1808–1839), ruotsalainen uinnin, miekkailun ja voimistelun opettaja
Wolfgang Pauli (1900–1958), itävaltalainen fyysikko, Paulin kieltosäännön keksijä, Nobelin fysiikanpalkinnon saaja
Kuvitteellisia Pauleja

Pauli (engl. George), henkilö Enid Blytonin Viisikko-nuorisokirjasarjassa – poikatyttö, jonka oikea nimi on Paula (engl. Georgina).
Pauli, koira samannimisessä kanadalais-ranskalaisessa piirrossarjassa
Pauli Bergström, Heikki Silvennoisen esittämä hyönteistutkija elokuvassa Kummeli Alivuokralainen.
Pauli Antero Turpeinen, henkilö Maalaiskomedia-sarjoissa
Chōbunsai Eishi

| Chōbunsai Eishi |
| --- | --- |
 Kurtisaani Ariwawa Tsuruyan talosta istuu tupakka-arkun vieressä, 1790-luvun puoliväli, 23.5 x 17.7 cm, Cleveland Museum of Art, Cleveland.
Henkilötiedot
Syntynyt: 1756
Kuollut: 1829
Kansalaisuus:  Japani
Taiteilija
Ala:  kuvataide
Taidesuuntaus:  ukiyo-e
Chōbunsai Eishi (jap. 鳥文斎 栄之, 1756–1829) oli japanilainen ukiyo-e-tyylisuunnan kuvittaja ja puupiirrospainokuvien suunnittelija sekä taidemaalari Edo-kaudella. Hänet tunnetaan erityisesti bijingan (kirjaimellisesti 'kauniiden naisten kuvat') tekijänä. Eishi lopetti myöhemmin urallaan painokuvien suunnittelun ja keskittyi kokonaan maalaamiseen. Hän oli erittäin tuottelias ja arvostettu maalari.
Elämä ja ura

Eishi syntyi varakkaaseen ja korkea-arvoiseen samurai-perheeseen. Hänen isoisänsä Hosoda Tokitoshi oli ollut Tokugawa-shōgunaatin talousministeri. Noin viidentoista vuoden ikäisenä Eishistä tuli perheen pää, kun hänen isänsä kuoli. Vuonna 1781 hän sai viran shōgunin palatsissa. Hänestä tuli harvinaisuus ukiyo-e-suunnittelijoiden joukossa, sillä hän oli jo opiskellessaan shōgunaatin virallinen taiteilija Tokugawa Ieharun ja Tokugawa Ienarin vallan aikana. Eishi opiskeli maalausta Kanō-koulukunnan Michinobun (1730–1790) johdolla. Vuonna 1784 Eishi luopui ilmeisesti terveyssyistä virastaan ja ryhtyi opiskelemaan painokuvien suunnittelua Torii Bunryūsain opastuksella.
Eishin varhaisissa töissä näkyy Torii Kiyonagan vaikutus. Myöhemmin hän sai vaikutteita Kitagawa Utamarolta. Eishi kehitti kuitenkin oman tyylinsä ja perusti koulun. Hänestä tuli Kitagawa Utamaron pääkilpailija aikansa tärkeimpänä bijingan suunnittelijana. Pääosa Eishin bijinga-tuotannosta on kokokuvia. Hän kuvasi Edon Yoshiwaran ilotalokaupunginosan prostituoituja ja viihdyttäjiä, mutta myös yläluokan nuoria naisia ja historiallisia aiheita.
Useimpien muiden ukiyo-e-mestareiden tavoin Eishi suunnitteli myös eroottisia shunga-kuvia ja kuvitti kirjoja. Hän oli myös vaikutusvaltainen opettaja, jonka oppilaita olivat Eishō, Eisui, Eiri, Eiga ja Eiju. Hän suunnitteli painokuvia 1785–1801 kunnes ryhtyi pelkästään maalariksi, kun yksi hänen maalauksistaan oli liitetty keisarilliseen kokoelmaan. Eishi saavutti menestystä taidemaalarina, ja hänen tuotantonsa on erittäin suuri. Eishi kuoli 73-vuotiaana vuonna 1829.
Aiheesta muualla

Kuvia tai muita tiedostoja aiheesta Chōbunsai Eishi Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Belgia  Yhdysvallat  Japani  Alankomaat  Portugali 
Taiteenala:  Auckland  South Australia  KulturNav 2  ULAN 
Henkilöt:  Deutsche Biographie  DDB 
Muut:  IdRef 
Esimerkki Eishin maalauksesta. Myös Eishin maalauksien aiheet olivat bijinga-genrestä. Ne olivat kuitenkin kooltaan ukiyo-e-kuvia suurempia. Kurtisaani lukee kirjettä, 1815–1830?, 87,5 × 31,1 cm, maalaus, muste silkille. Art Institute of Chicago, Chicago.
Shenzhou

Piirros Shenzhousta. Vasemmalta oikealle: kiertorataosa, laskeutuja ja huoltomoduuli.
Shenzhou (kiin. 神舟 "jumalten alus", "jumalainen kulkuneuvo") on Kiinan kansantasavallan avaruushallinnon miehitettyjen avaruusalusten perhe.
Shenzhou 5 vei ensimmäisen taikonautin (kiinalainen avaruuslentäjän), Yang Liwein,  kiertoradalle avaruuteen lokakuussa 2003.
Avaruusaluksen kehitystyö alkoi vuonna 1992. Alus pohjautuu venäläiseen Sojuz-avaruusalukseen. Ensimmäiset neljä miehittämätöntä koelentoa suoritettiin vuosina 1999, 2001 ja 2002. Kantorakettina Shenzhou-ohjelmassa on käytetty Pitkä Marssi 2F -rakettia. Laukaisut tehdään Jiuquanin avaruuskeskuksesta.
Nykyisin Kiinan avaruushallinto valitsee taikonauttinsa lähinnä tutkijoista.
Vuoden 2007 alussa Kiinan avaruushallinto julisti, että kiinalaiset taikonautit saavuttaisivat Kuun 15 vuoden aikana, ts. vuoteen 2022 mennessä. Lausunnon antanut Huang Chunping on Kiinan johtava miehitetyn ohjelman kantorakettien suunnittelija, ja miehitettyjen lentojen ohjelman eräs päätarkoitus on suunnitella uusia kantoraketteja kuten NASA:n tapauksessakin.
Toteutuneet lennot

Shenzhou 1 - 19. marraskuuta 1999 - miehittämätön testilento
Shenzhou 2 - 9. tammikuuta 2001 - mukana eläviä eläimiä
Shenzhou 3 - 25. maaliskuuta 2002 - mukana taikonauttia simuloiva mallinukke
Shenzhou 4 - 29. joulukuuta 2002 - mukana mallinukke ja tieteellisiä kokeita
Shenzhou 5 - 15. lokakuuta 2003 - Yang Liwei kiersi Maan 14 kertaa
Shenzhou 6 - 12. - 15. lokakuuta 2005, mukana taikonautit Fei Junlong ja Nie Haisheng
Shenzhou 7 - 25. syyskuuta 2008 - miehistönä Zhai Zhigang, Liu Boming ja Jing Haipeng, lennolla tehtiin ohjelman ensimmäinen avaruuskävely
Shenzhou 8 - 31. lokakuuta 2011 - telakoituminen Shenzou 9:n kiertoradalla olevaan moduuliin, alus on miehittämätön.
Shenzhou 9 - 16. kesäkuuta 2012 - telakoituminen Tiangong-1:een, mukana taikonautit Jing Haipeng, Liu Wang ja Liu Yang
Shenzhou 10 - 11. kesäkuuta 2013 - telakoituminen Tiangong-1:een. Nie Haisheng, Zhang Xiaoguang ja Wang Yaping olivat lennolla 15 päivää, mikä oli Kiinan avaruusohjelman ennätys.
Shenzhou 11 - vei miehistön Tiangong 2 -asemalle ja vietti avaruudessa 30 päivää.
Tulevat lennot

Shenzhou 12 - vie miehistön Tiangong 2 -asemalle
Aiheesta muualla

Kuvia tai muita tiedostoja aiheesta Shenzhou Wikimedia Commonsissa
Shenzhou Spacecraft Overview Spacecraft & Satellites - Spaceflight101.com. Viitattu 19.11.2018 (englanniksi).
Foust, Jeff: China launches Shenzhou-11 crewed spacecraft SpaceNews.com. 16.10.2016. Viitattu 19.11.2018 (englanniksi).
Chinese Shenzhou Spacecraft Historic Spacecraft. Viitattu 19.11.2018 (englanniksi).
Wade, Mark: Shenzhou Astronautix.com. Viitattu 19.11.2018 (englanniksi).
Shenzhou-avaruusohjelma
| --- | --- |
Miehittämättömät:  Shenzhou 1  Shenzhou 2  Shenzhou 3  Shenzhou 4  Shenzhou 8 
Miehitetyt:  Shenzhou 5  Shenzhou 6  Shenzhou 7  Shenzhou 9  Shenzhou 10  Shenzhou 11 
Suunnitellut:  Shenzhou 12 
Shenzhou 5:n paluukapseli jolla taikonautti Yang Liwei palasi.
Könskriget

| Miesvihaajat> Könskriget |
| --- | --- |
Ohjaaja:  Evin Rubar
Leikkaaja:  Lars Tidblom
Valmistustiedot
Valmistusmaa:  Ruotsi
Tuotantoyhtiö:  Nordisk Film
Levittäjä:  Sveriges Television
Kesto:  120 minuuttia (kahdessa osassa)
Alkuperäiskieli:  ruotsi
Aiheesta muualla
IMDb 
Infobox OKVirheellinen NIMI-arvo: 
Könskriget on ruotsalainen Evin Rubarin ohjaama televisiodokumentti, joka kertoo radikaalifeminismistä ja sen vaikutuksesta ruotsalaisessa yhteiskunnassa. Dokumentti esitettiin kahdessa osassa Sveriges Televisionin SVT2-kanavalla 15. ja 22. toukokuuta 2005. Ohjaaja Rubar sai samana vuonna ruotsalaisen Kristallen-televisiopalkinnon ja SVT:n tasa-arvopalkinnon.
Dokumentissa haastatellaan Bellas vänner -nimistä yhteisöä, Ruotsin nais- ja tyttöturvakotien liittoa ROKS:ia, entistä tasa-arvoministeriä Margareta Winbergia, Gunilla Ekbergia ja Uppsalan yliopiston naistutkijaa Eva Lundgrenia. Osa haastatteluista liittyy näiden yhteisöjen piirissä vallinneeseen uskomukseen, jonka mukaan Ruotsissa toimii miehistä koostuva satanistinen kultti, joka hyväksikäyttää tyttöjä. Muut kohdat keskittyvät feministisen väkivaltakäsityksen vaikutuksesta ruotsalaiseen politiikkaan ja naistutkimukseen. Osasta dokumentissa haastateltujen henkilöiden sanomisista nousi kohu mediassa.
Dokumentti esitettiin myös Suomessa vuonna 2005 Yle TV2 -kanavalla nimellä Silminnäkijä: Miesvihaajat.
Vaikutukset

Dokumentti ja siitä seurannut kohu sai paljon mediahuomiota Ruotsissa. Uppsalan yliopisto käynnisti tutkimuksen Eva Lundgrenin akateemisesta tutkimuksesta, mutta yliopisto antoi vapauttavan päätöksen medialta ja eräiltä muilta akateemikoilta esitetystä kritiikistä huolimatta ja nosti hänen tutkimusrahoitustaan korvaukseksi vuonna 2007. Lopulta Lundgren luopui professuurista vuonna 2011 ja kritisoi yliopistoa siitä, ettei se ollut tehnyt tarpeeksi puhdistaakseen hänen mainettaan.
Jotkin naisten turvakodit erosivat kattojärjestön ROKS:n jäsenyydestä dokumentista aiheutuneen kohun vuoksi. ROKS:n puheenjohtaja Ireen von Wachenfeldt ilmoitti eroavansa tehtävästään 6. heinäkuuta 2005.
The New York Times kirjoitti, että dokumentti osoitti militantin feminismin olevan laajalle levinnyttä ja virallisiinkin piireihin ulottuvaa Ruotsissa. Lehti myös lainasi von Wachenfeldtia, joka oli dokumentissa sanonut että "miehet ovat eläimiä".
Valitukset television sääntelyelimelle

Dokumentista tehtiin ennätysmäärä valituksia Granskningsnämnden för radio och TV -sääntelyviranomaiselle, yhteensä 174 kappaletta. Ensimmäisistä valituksista ei tullut langettavaa päätöstä, vaan dokumentin todettiin olevan puolueeton, mutta sitä kritisoitiin objektiivisuuden vaatimuksen puutteesta yhdessä tapauksessa.
Tämän jälkeen kaksi naista, jotka liittyivät dokumentin ensimmäisen osan tapahtumiin, tekivät uuden valituksen. Tämä valitus johti langettavaan päätökseen puolueellisuudesta, sillä naisten versiota tapahtumista ei ollut pyydetty ajoissa ja se ei ollut mukana dokumentissa. Dokumentin tekijät puolestaan valittivat päätöksen tehneestä lautakunnasta parlamentin oikeusasiamiehelle esteellisyydestä, sillä yksi lautakunnan jäsen, Lena Adelsohn Liljeroth, oli ollut mukana ROKS:n toiminnassa.
Uuden-Seelannin työväenpuolue

| Uuden-Seelannin työväenpuolue |
| --- | --- |
  
  
  
Perustettu:  1916
Johtaja:  Claire Szabó
Ideologia:  Sosiaalidemokratia
Poliittinen kirjo:  keskusta-vasemmisto
Parlamentti:  34 / 120
Infobox OKNimi-testi OK: 
Uuden-Seelannin työväenpuolue (engl. New Zealand Labour Party eli Labour; maoriksi Rōpū Reipa o Aotearoa tai yksinkertaisemmin Reipa; lyhenne NZLP) on Uudessa-Seelannissa toimiva keskusta-vasemmistolainen puolue. Puolue kuuluu maailmanlaajuiseen Progressiiviseen allianssiin. Puolue perustettiin 7. heinäkuuta 1916 ja se edustaa sosiaalidemokratiaa. Puolueella on 65 paikkaa Uuden-Seelannin parlamentin 120 paikasta. Puolueen vaalilause on "Let's keep moving" eli "jatketaan liikkumista".
Ideologia

1900-luvun alussa maan teollisuus oli nopeassa kasvussa, jonka seurauksena työväenpuolue perustettiin. Monilla oli marxilaisuutta edustavia mielipiteitä, jotka halusivat tuhota kapitalismin. Myös tämä työväenpuolue edusti tätä ajattelutapaa. Puolue muutti ajattelutapaansa laajemmaksi 1920-1930-luvuilla niin, että entistä suurempi osa väestöstä pystyi kannattamaan työväenpuoluetta.
Puolueen ensimmäisellä pitkällä hallituskaudella vuosina 1935-1949, puolueen mielipiteet olivat innovatiivisia ja radikaaleja. He eivät kuitenkaan pyrkineet muuttamaan Uutta-Seelantia kommunistiseksi tai poistamaan kapitalismia. Toinen maailmansodan ja vuoden 1949 vaalitappion jälkeen puolue poisti sosialistisen tehtävänsä ja keskittyi sosiaalidemokratiaan. Tätä se edustaa edelleen.
Vaalihistoria

| Vuosi | Kannatus | Paikat | Muutos | Status |
| --- | --- | --- | --- | --- |
| 1919 | 24,2 % | 8 / 80 | Uusi | Oppositio |
| 1922 | 23,7 % | 17 / 80 | 9 | Oppositio |
| 1925 | 27,2 % | 12 / 80 | 5 | Oppositio |
| 1928 | 26,19 % | 19 / 80 | 7 | Koalitio |
| 1931 | 34,27 % | 24 / 80 | 5 | Oppositio |
| 1935 | 46,17 % | 53 / 80 | 29 | Hallitus |
| 1938 | 55,82 % | 53 / 80 | 0 | Hallitus |
| 1943 | 47,6 % | 45 / 80 | 8 | Hallitus |
| 1946 | 51,28 % | 42 / 80 | 3 | Hallitus |
| 1949 | 47,16 % | 34 / 80 | 8 | Oppositio |
| 1951 | 45,8 % | 30 / 80 | 4 | Oppositio |
| 1954 | 44,1 % | 35 / 80 | 5 | Oppositio |
| 1957 | 48,3 % | 41 / 80 | 6 | Hallitus |
| 1960 | 43,4 % | 34 / 80 | 7 | Oppositio |
| 1963 | 43,7 % | 35 / 80 | 1 | Oppositio |
| 1966 | 41,4 % | 35 / 80 | 0 | Oppositio |
| 1969 | 44,2 % | 39 / 84 | 4 | Oppositio |
| 1972 | 48,37 % | 55 / 87 | 16 | Hallitus |
| 1975 | 39,56 % | 32 / 87 | 23 | Oppositio |
| 1978 | 40,41 % | 40 / 92 | 8 | Oppositio |
| 1981 | 39,01 % | 43 / 91 | 3 | Oppositio |
| 1984 | 42,98 % | 56 / 95 | 13 | Hallitus |
| 1987 | 47,96 % | 57 / 97 | 1 | Hallitus |
| 1990 | 35,14 % | 29 / 97 | 28 | Oppositio |
| 1993 | 34,68 % | 45 / 99 | 16 | Oppositio |
| 1996 | 28,19 % | 37 / 120 | 8 | Oppositio |
| 1999 | 38,74 % | 49 / 120 | 12 | Hallitus |
| 2002 | 41,26 % | 52 / 120 | 3 | Hallitus |
| 2005 | 41,1 % | 50 / 121 | 2 | Hallitus |
| 2008 | 33,99 % | 43 / 122 | 7 | Oppositio |
| 2011 | 27,48 % | 34 / 121 | 9 | Oppositio |
| 2014 | 25,13 % | 32 / 121 | 2 | Oppositio |
| 2017 | 36,89 % | 46 / 120 | 14 | Koalitio |
| 2020 | 50,01 % | 65 / 120 | 19 | Hallitus |
| 2023 | 26,91 %  | 34 / 123 | 31 | Oppositio |
Käännös suomeksi
Victor Mancini

| Victor Mancini> Henkilötiedot |
| --- | --- |
Syntynyt: 26. toukokuuta 2002 (ikä 22) Hancock, Michigan
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  191 cm
Paino:  104 kg
Seura
Seura:  Vancouver Canucks
Sarja:  NHL
Pelinumero:  90
Pelaajaura
Pääsarjaura:  2024–
Aik. seurat:  Hartford Wolf Pack (AHL) New York Rangers (NHL)
NHL-varaus:  159. varaus, 2022 New York Rangers
Victor Mancini (s. 26. toukokuuta 2002 Hancock, Michigan, Yhdysvallat) on yhdysvaltalainen jääkiekkoilija. Hänen pelipaikkansa on puolustaja ja hän laukoo oikelta. Mancini edustaa NHL-joukkue Vancouver Canucksia.
Ennen NHL-uraansa Mancini pelasi Nebraska-Omahan yliopiston joukkueessa. New York Rangers varasi hänet viidennellä kierroksella 159. varausvuorolla vuoden 2022 NHL:n varaustilaisuudessa. Mancini on pelannut 15 NHL:n runkosarjan ottelua. Näissä otteluissa hän on tehnyt yhden maalin ja neljä syöttöä eli yhteensä viisi tehopistettä. Uran tilastot päivitetty 1. helmikuuta 2025.
Helmikuussa 2025 Rangers kauppasi Mancinin, Filip Chytilin ja ehdollisen ensimmäisen kierroksen varausvuoron vuoden 2025 varaustilaisuudessa Vancouver Canucksiin vaihdossa J. T. Milleriin, Erik Brännströmiin ja Jackson Dorringtoniin.
Ajomies (vuoden 1921 elokuva)

| Ajomies> Körkarlen |
| --- | --- |

Ohjaaja:  Victor Sjöström
Käsikirjoittaja:  Victor Sjöström
Perustuu:  Selma Lagerlöfin romaaniin Ajomies
Tuottaja:  Charles Magnusson
Säveltäjä:  Jonathan Richman
Kuvaaja:  Julius Jaenzon
Pääosat:  Victor Sjöström   Hilda Borgström   Tore Svennberg   Astrid Holm
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios Netflix
Ensi-ilta:  1. tammikuuta 1921
Kesto:  107 min
Alkuperäiskieli:  ruotsi -
Aiheesta muualla
IMDb 
Elonet
AllMovie
Infobox OKNimi-testi OK: 
Ajomies (Körkarlen) on uudenvuodenpäivänä 1921 ensi-iltansa saanut ruotsalaisen Victor Sjöströmin kuuluisin kotimaassaan ohjaama mykkäkauhuelokuva. Tätä Selma Lagerlöfin samannimiseen romaaniin pohjautuvaa teosta pidetään yleisesti yhtenä parhaista koskaan tehdyistä skandinaavisista elokuvista ja koko maailman mykkäelokuvista.
Ajomies luokitellaan kauhuelokuvaksi kuolema-aiheensa ja painajaismaisten näkyjensä vuoksi. Pohjimmiltaan teemana on silti kristillisyys kuten anteeksiannon ja katumuksen tärkeys.
Ajomies oli Ingmar Bergmanin suosikkielokuva. Hänen Mansikkapaikkansa on kunnianosoitus niin Sjöströmille – joka esitti elokuvassa pääosaa – kuin tämän teoksellekin.
Arne Mattsson on ohjannut Ajomiehestä samannimisen uudelleenfilmatisoinnin, joka sai ensi-iltansa vuonna 1958.
Juoni

Ajomies kertoo tarinan alkoholisti David Holmista, joka loukkaantuu kuolettavasti uudenvuodenyönä. Legendan mukaan hänestä tulee Ajomies, kuolleiden sieluja keräävä Kuoleman palvelija. Edellinen Ajomies ilmestyy Davidille, mutta ennen kuin hänen on aika astua tuonpuoleiseen, hänen on käytävä elämäntaipaleensa lävitse.
Näyttelijät

| 0 | 1 | 2 |
| --- | --- | --- |
|   Victor Sjöström   | … |   David Holm   |
|   Hilda Borgström   | … |   rva Holm   |
|   Tore Svennberg   | … |   Georges, Ajomies   |
|   Astrid Holm   | … |   Edit   |
Tanjuska ja 7 perkelettä

| Tanjuska ja 7 perkelettä |
| --- | --- |

Ohjaaja:  Pirjo Honkasalo
Käsikirjoittaja:  Pirjo Honkasalo
Tuottaja:  Pirjo Honkasalo (Baabeli Ky) Lisbet Gabrielsson (Svenska Filminstitutet) (yhteistuottaja)
Säveltäjä:  Pirjo Bergström Matti Bergström The Sixth Floor Ensemble
Kuvaaja:  Pirjo Honkasalo
Leikkaaja:  Pirjo Honkasalo
Valmistustiedot
Valmistusmaa:   Suomi  Ruotsi
Tuotantoyhtiö:  Baabeli Ky
Ensi-ilta:  12. maaliskuuta 1993
Kesto:  82 minuuttia
Aiheesta muualla
IMDb 
Elonet
Infobox OKNimi-testi OK: 
Tanjuska ja 7 perkelettä on vuonna 1993 valmistunut, Pirjo Honkasalon ohjaama ja tuottama dokumenttielokuva. Honkasalo on myös vastannut elokuvan käsikirjoituksesta, kuvaamisesta ja leikkaamisesta. Tuotanto tehtiin yhteistyössä Baabeli Ky:n ja Svenska Filminstitutetin kanssa.
Elokuva sai ensi-iltansa 12. maaliskuuta 1993. Sen kävi katsomassa 582 ihmistä. Elokuva on esitetty televisiossa kaksi kertaa: tammikuussa 1994 ja maaliskuussa 1997.
Elokuva

Elokuva kertoo valkovenäläisestä 12-vuotiaasta Tanjuska-nimisestä tytöstä. Kaksi vuotta aiemmin Tanjuska lakkasi syömästä, sitten puhumasta ja lopulta kasvamasta. Tanjuska asuu hänen isänsä kanssa Koillis-Virossa kyläpappi isä Vasillin johtamassa uskonnollisessa ortodoksiyhteisössä. Äiti ja pikkusisko asuvat tuhannen kilometrin päässä, Valko-Venäjällä. Isä Vasillin mukaan Tanjuskan sisälle on asettunut seitsemän perkelettä. Nämä paholaiset saattavat lähteä hänestä ainoastaan tuntikausia kestävän päivittäisen seremonian ansiosta. Ainoastaan ristin voima ja vyöllä hakkaaminen voi vaikuttaa niihin. Lääkärit saavat ajan myötä selville, että Tanjuska sairastaa skitsofreniaa.
Palkinnot

Amanda-palkinto: Pohjoismaiden paras dokumenttielokuva 1993.
Kettu-palkinto: Suomen paras dokumenttielokuva 1993.
Valtion elokuvapalkinto / Elokuvasäätiön laatutuki: 150 000 markkaa 1993.
Balticum-elokuvafestivaalit: erikoispalkinto 1993.
Jussi-palkinto: Erikois-Jussi 1994.
Bombayn elokuvajuhlat: Juryn erikoispalkinto, 1993.
Sodankylän elokuvajuhlat: BAT-palkinto 1994.
Amasculturan dokumenttielokuvafestivaalit, Portugali 1993: paras elokuva.
Kriisi (vuoden 1946 elokuva)

| Kriisi> Kris |
| --- | --- |

Ohjaaja:  Ingmar Bergman
Käsikirjoittaja:  Ingmar Bergman Leck Fischer (näytelmä)
Tuottaja:  Harald Molander Victor Sjöström
Säveltäjä:  Erland von Koch
Kuvaaja:  Gösta Roosling
Leikkaaja:  Oscar Rosander
Pääosat:  Inga Landgré Stig Olin Marianne Löfgren Anna-Lisa Baude Allan Bohlin Julia Cæsar Gus Dahlström Signe Wirff
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios Netflix
Ensi-ilta:   25. helmikuuta 1946
Kesto:  93 min
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Kriisi (ruots. Kris) on vuonna 1946 ensi-iltansa saanut Ingmar Bergmanin esikoiselokuva. Kriisi on ruotsinkielinen ja mustavalkoinen. Bergman käsikirjoitti elokuvan Leck Fischerin näytelmän pohjalta.
Juoni

Kasvattiäitinsä kanssa asuva nuori Nelly-tyttö tapaa lopulta oikean äitinsä ja alkaa ihailla tämän tyylikkyyttä ja seurapiirielämää Tukholmassa. Kaupunki kuitenkin näyttää tytölle myös elämän vaaralliset puolet.
Alliance of Baptists

| Alliance of Baptists |
| --- | --- |

Suuntautuminen:  protestantismi
Teologia:  baptismi
Yhteistyötahoja:  National Council of Churches
Perustettu:  1987
Aiheesta muualla
Sivusto
Infobox OKVirheellinen NIMI-arvo: 
Alliance of Baptists (suom. Baptistien liitto) on progressiiviinen baptistiryhmittymä, joka kuvaa itsensä elinvoimaiseksi liikkeeksi, joka koostuu ihmisistä, uskonyhteisöistä ja palvelukumppaneista, jotka suhtautuvat intohimoisesti ekumeniaan, lähetyskumppanuuteen, vieraanvaraisuuteen sekä sosiaaliseen oikeudenmukaisuuteen. Järjestön johto on kannustanut jäseniään osallistumaan yhteiskunnallisen oikeudenmukaisuuden kysymyksiin, kuten maahanmuuttoon, aseväkivallan ehkäisyyn, homojen oikeuksiin sekä Kuuba-suhteiden parantamiseen.
Järjestö on perustettu vuonna 1987 ja siihen kuuluu noin 130 jäsenseurakuntaa. Järjestö käyttää yhteistoiminnallista johtamismallia, jossa yksittäiset seurakunnat pysyvät itsenäisinä.
Alliance of Baptists kuuluu jäsenyhteisönä National Council of Churches-järjestöön.